La "Cridà" del diumenge 27 de febrer donarà per iniciades les Falles a Alaquàs per a l'any 2005
14/02/2005 12:07:00

# La "Cridà" del diumenge 27 de febrer donarà per iniciades les Falles a Alaquàs per a l'any 2005

*   14/02/2005 12:07:00
*   [Imprimir](#)
*   Compartir
*    https://www.alaquas.org/documento.asp?id\_do=9533

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9533%2F0&title=Ajuntament%20d%27Alaqu%C3%A0s.%20Premsa.La%20%22Crid%C3%A0%22%20del%20diumenge%2027%20de%20febrer%20donar%C3%A0%20per%20iniciades%20les%20Falles%20a%20Alaqu%C3%A0s%20per%20a%20l%27any%202005)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9533/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9533/9533_Form_4.jpg)](https://www.alaquas.org/ficheros/documentos/2005/2/9533/9533_Form_10.jpg "<a href='https://www.alaquas.org/ficheros/documentos/2005/2/9533/9533_Form_10.jpg' target=_blank><i class='fa fa-external-link' aria-hidden='true'></i>.La \"Cridà\" del diumenge 27 de febrer donarà per iniciades les Falles a Alaquàs per a l'any 2005</a>")

L'acte es celebrarà a les 19 hores al balcó de l'Ajuntament i després es realitzarà la tradicional Pleitesia

La festa fallera arriba un any més a la ciutat d'Alaquàs. Després que finalitzen les presentacions de les onze comissions, s'encetaran oficialment les Falles amb la tradicional _Cridà_ des del balcó de l'Ajuntament, que tindrà lloc el proper diumenge 27 de febrer a les 19 hores. Serà el moment en què les Falleres Majors d'Alaquàs, Xelo Samper i Elena Palao, acompanyades de l'Alcalde d'Alaquàs, Jorge Alarte, ofereixen el seu discurs oficial on donaran per iniciades les festes valencianes. Tot el món faller de la ciutat es concentrarà a la porta de l'Ajuntament per a participar d'aquest event.

A continuació, tota la comitiva es desplaçarà cap a l'Auditori Nou per a presenciar l'acte de Pleitesia a les Falleres Majors de les diferents comissions. A partir d'aquest dia comença una intensa programació a Alaquàs. El dia 4 de març a les deu de la nit es celebrarà el tradicional Sopar de Gala de les Falleres Majors. A l'endemà, el dissabte 5 de març, totes les comissions participaran un any més en la tradicional Cavalcada del Ninot, que eixirà a les sis de la vesprada des del col·legi González Gallarza. Ja per la nit es celebrarà la gran moguda fallera al Parc del Roser.

El diumenge dia 6 de març, el Castell d'Alaquàs tornarà a obrir les portes a les Falles. A les onze del matí tindrà lloc la inauguració de l'Exposició del Ninot i, a continuació, el Festival de Paelles a la Plaça d'Espanya. L'exposició podrà ser visitada fins al dia 13 de març, en què es realitzarà la clausura i es lliurarà el premi al Ninot Indultat.

La setmana fallera començarà com sempre amb la tradicional _Plantà_ dels monuments, el dia 15 de març. A l'endemà, a les sis de la vesprada al col·legi González Gallarza tindrà lloc l'acte de lliurament dels premis, on es donarà a conèixer les falles guanyadores en les diferents modalitats establertes.

El dia 17 de març a les 18:30 hores es celebrarà l'Ofrena de Flors a la Mare de Déu de l'Olivar, que eixirà des del col·legi González Gallarza i recorrerà l'itinerari de costum fins a arribar a la Parròquia de la Mare de Déu de l'Olivar, on les falleres dipositaran els seus rams de flors.

El 18 de març es celebrarà el sopar de Junta Local Fallera i el lliurament de Perols als components de la Junta. Després es realitzarà la Nit d'Albaes per tots els casals de la població.

El dia gran arribarà el 19 de març, el tradicional Dia de Sant Josep en què es cremen els monuments. A les dolze del matí es celebrarà la missa de Sant Josep i la tradicional Operació Quilo. Ja per la nit, a les deu, començaran a cremar-se els monuments infantils. A partir de les 00 hores li arribarà el moment als monuments grans.